Á orlofssvæði BHM í Brekkuskógi í Biskupstungum eru gömul orlofshús , svokölluð A-hús , sem orðin eru léleg . Ekki er talið svara kostnaði að ráðast í endurnýjun þeirra . Stjórn Orlofssjóðs BHM býður nú áhugasömum aðilum að fá A-húsin afhent til eignar gegn því að fjarlægja þau ( smellið á myndina til að nálgast frekari upplýsingar ) . Bandalag háskólamanna hefur falið fyrirtækinu MMR að gera rafræna könnun á viðhorfum félagsmanna aðildarfélaga til ýmissa þátta er lúta að kjaramálum , vinnuumhverfi og líðan á vinnustað . Mikilvægt er að sem flestir félagsmenn taki þátt svo niðurstöður nýtist sem skyldi . BHM efnir til málþings um stöðu sjálfstætt starfandi háskólafólks fimmtudaginn 30. janúar nk. á Grand hótel Reykjavík . Yfirskrift málþingsins er „ Lífið í harkinu – sjálfstætt starfandi háskólafólk í breyttum heimi “ . Það er opið öllum sem áhuga hafa , án endurgjalds og meðan húsrúm leyfir , en skrá þarf þátttöku fyrirfram á vef BHM ( smellið hér ) . Alþingi hefur samþykkt breytingar á lögum um fæðingar - og foreldraorlof sem fela í sér að orlofið verður lengt í tíu mánuði frá og með 1. janúar 2020 og í tólf mánuði frá og með 1. janúar 2021 . BHM fagnar þessum breytingum enda hefur bandalagið lengi barist fyrir lengingu fæðingarorlofsins . Af þessu tilefni efnir sjóðurinn til opins morgunverðarfundar á Hilton Reykjavik Nordica fimmtudaginn 28. nóvember næstkomandi . BHM fagnar tillögunum enda eru þær í samræmi við stefnu bandalagsins . Um 4% háskólamenntaðra sérfræðinga á Norðurlöndum eru sjálfstætt starfandi . Á næstu árum mun þessi hópur í vaxandi mæli afla sér lífsviðurværis með því að vinna gegnum „ netvanga “ ( e. digital platforms ) . Þetta er meðal þess sem kemur fram í skýrslu um netvanga á Norðurlöndum sem bandalög háskólafólks í Danmörku , Finnlandi , Noregi , Svíþjóð og Íslandi létu vinna með stuðningi frá Norræna nýsköpunarsjóðnum .